Тәуке Әнесұлы Алтынбеков

Тәуке Әнесұлы Алтынбеков - 1948 жылы 10 наурызда Қызылорда облысы Шиелі ауданының Шиелі стансасында туған. В.И. Ленин атындағы Қазақ политехникалық институтын (1969) инжөнер-құрылысшы мамандығы бойынша бітірген.
Техника ғылымдарының кандидаты (1983), докторы (1997). Доцент (1985).
«Құрылыстардың технологиясы және оларды ұйымдастыру» атты кітаптың (1979), «Индустриялық құрылысты сәулет-құрылыс жобалау және оның технологиясы» атты монографияның (1983), құрылыс  үдерістерінің технологиялары, құрылысты ұйымдастыру және жобаларды басқару
жөніндегі 50-ден астам мақала мен жарияланымның авторы.
1969-1979 жылдары - В.И. Ленин атындағы Қазақ политехникалық институтының оқытушысы, деканының орынбасары. 
1980-1992 жылдары - Алматы сәулет-құрылыс институтының доценті, деканының орынбасары, аға ғылыми қызметкері. 
1993 жылдан - «Қазшетелсауда» республикалық бірлестігінің бас маманы. 
1995 жылдан - «Құрылысинвест» өндірістік-құрылыс фирмасының директоры. 
1997-1998 жылдары - «Қазақшетелсауда» республикалық бірлестігі бас директорының орынбасары. 
1997 жылдан - «Алматыжелэнергия» аймақтық жел-энергия компаниясының бас директоры. 
1999 жылдан - «Астана халықаралық әуежайы» БК бас инженері, дирекция директорының міндетін атқарушы, жобаның бас менеджері. 
2006 жылдан - «ТЕК» Қазинвест» СЭК техникалық директоры.
2008 жылдан бері - «Көксай-Мұзбел» ЖШС бас директоры. «Астананың 10 жылдығы» мерейтой медалімен (2008), ҚазКСР Жоғарғы Кеңесі төралқасының Құрмет грамотасымен (1976) марапатталған. ҚР Президентінің Алғыс хатымен (2005) аталған.Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

Дереккөздер

Санат:Тұлғалар